NTB utenriks

Målingen er gjort etter at partiets sykmeldte leder Jimmie Åkesson ble intervjuet i TV-programmet «Skavlan». Programleder Fredrik Skavlan ble i ettertid kritisert for å holde en lite hyggelig tone under intervjuet.

Målingen fra Sentio Research viser at Sverigedemokraterna fikk en økt oppslutning på 1,2 prosentpoeng fra mars til april.

Socialdemokraterna får en oppslutning på 25,6 prosent, det er en nedgang på 2,7 prosentpoeng siden forrige måned. Regjeringspartneren Miljöpartiet får 5,6 prosent (-0,9 prosentpoeng).

Moderaterna går fram 3,3 prosentpoeng til 25,5 prosent, Vänsterpartiet får 7,4 prosent, Centerpartiet får 5,6 prosent, mens Folkpartiet og Kristdemokraterna får henholdsvis og 4,1 og 3,5 prosent. Feministisk initiativ får 2,9 prosent. (©NTB)